
Sammendrag: Formålet med studien var todelt: 1) Gjennomgå sentrale prinsipper for test- 
retest-reliabilitet, og 2) reliabilitetsteste en protokoll for maksimal innsats på sykkelrulle med 
ett minutts varighet hos relativt godt trente unge voksne. Forsøkspersonene (N = 12) gjennom- 
førte tre forsøk på sykkelrulle hvor gjennomsnittwatt ble registrert. Resultatene viste ingen 
signifikant forskjell mellom forsøkene, høy ICC (.996), lav CV og lav TE og SEM. Resultatene 
indikerte at sykkeltesten har evne til å produsere nøyaktige og stabile målinger. De indikerte 
også at det ikke ser ut til å forkomme større systematiske feilmålinger som påvirker resultatene 
i betydelig grad. 


Nøkkelord: reliabilitetstest, sykkelergometer, innsats, prestasjon 


Abstract: The study aim was twofold: 1) Review basic principles of test-retest reliability, 
and 2) investigate the reliability of a test procedure of a one-minute time trial on an ergometer 
bicycle in relatively well-trained young adults. The subjects (N = 12) completed three “all-out” 
intervals on the bicycle ergometers where average watt produced was recorded. The results 
of the experiments showed no significant mean differences across tests, high ICC (.996), low 
CV, TE, and SEM. The findings suggested that the ergometer test had the ability to produce 
accurate and stable measurements. It also indicated that measurement biases that affected the 
results did not seem to occur. 


Keywords: reliability test, bicycle ergometer, effort, performance 


*Korresponderende forfatter: Tommy Haugen, Fakultet for helse- og idrettsvitenskap, Universitetet i Agder, 
Postboks 422, 4604 Kristiansand, tlf: +47 38 14 23 27, e-post: tommy.haugen@uia.no 


Sitering av denne artikkelen: Haugen, T., Salvesen, K.M.U. & Hoigaard, R. (2018). Prinsipper ved test- 
retest-reliabilitet: Test av protokoll for maksimal innsats pa sykkelrulle med ett minutts varighet. I T. Hau- 
gen & R. Hoigaard (red). Trender i idrettspsykologisk forskning i Skandinavia (Kap. 11, s. 225-238). Oslo: 
Cappelen Damm Akademisk. DOI: https://doi.org/10.23865/noasp.39.ch11 

Lisens CC-BY 4.0 


225 


KAPITTEL 11 


Introduksjon 


Ifølge Murphy og Murphy (2012) legges det betydelig vekt pa prestasjon 
og prestasjonsutvikling innenfor idrettspsykologisk forskning. Ønsket 
om å avdekke sosiale/psykologiske faktorer som kan påvirke idrettslige 
prestasjoner (kausalitet), får konsekvenser for valg av studiedesign. Der- 
som målet for forskningen er å etablere og demonstrere kausale effekter 
(årsak-virkning) mellom to eller flere variabler, er eksperimentelle stu- 
dier å foretrekke (Gravetter & Forzano, 2016). 

Idrettspsykologiske eksperimenter medfører behov for kontroll, og 
av den grunn foregår de ofte under strengt kontrollerte betingelser, 
som for eksempel i en laboratorium-kontekst. Haugen, Reinboth, Het- 
lelid, Peters & Høigaard (2016) og Nilsen, Haugen, Reinboth, Peters & 
Høigaard (2014) har for eksempel benyttet seg av repeterte målinger av 
prestasjon (innsats) på sykkelrulle i et fysiologisk testlaboratorium, hvor 
en rekke potensielt konfunderende variabler kan kontrolleres (f.eks. 
vær, temperatur og belastning). Likevel mangler de nevnte studiene en 
eksplisitt redegjørelse for reproduserbarheten for den benyttede proto- 
kollen. I et forskningsdesign som tar i bruk repeterte målinger, vil det 
alltid være en mulighet for at resultatene blir påvirket av tidligere forsøk 
(Hassmén & Hassmén, 2008). Grunner til dette kan være at gjennom- 
føring av tester skaper en læringseffekt, eller at de bidrar til fysisk eller 
mental utmattelse. Det er derfor avgjørende at målemetodene har høy 
stabilitet, i tillegg til å kunne registrere naturlige variasjoner (sensitivi- 
tet) over tid (Portney & Watkins, 2000) eller endringer i betingelser. Det 
vil være avgjørende for studiens evne til å etablere kausale slutninger 
at eventuelle endringer i målte variabler kan relateres direkte til stu- 
diens manipulasjon. Innenfor metodisk litteratur kalles gjerne denne 
stabiliteten i målinger for reliabilitet. Et måleinstruments reliabilitet 
kan forklares som stabiliteten og konsistensen til målingene under like 
betingelser (Field, 2016). 

Formålet med denne artikkelen er todelt: Å presentere en gjennom- 
gang av sentrale prinsipper ved test-retest-reliabilitet, samt å reliabili- 
tetsteste en protokoll for repetert maksimal innsats på sykkelrulle med 
ett minutts varighet, tidligere brukt i Haugen et al. (2016) og Nilsen 
et al. (2014). 

Testing av reliabilitet 


Reliabilitet refererer til nøyaktigheten og konsistensen til de dataene 
som samles inn ved en undersøkelse (Polit & Beck, 2010). Samme måling 
utført på samme person flere ganger og under samme betingelser skal i 
utgangspunktet gi samme verdi. Imidlertid er det uvanlig (om ikke umu- 
lig) å finne instrumenter som er feilfrie. Alle testmetoder er feilbarlige, 
og personer responderer med en eller annen grad av inkonsekvens (Field, 
2016). Reliabilitet som begrep benyttes gjerne for å reflektere graden av feil 
(error) som enhver måling innehar (Streiner, Norman, & Cairney, 2014). 

For å oppnå høy reliabilitet er en avhengig av at målingene er nøyaktige, 
og at målefeilene blir eliminert så langt det er mulig. Klassisk reliabilitetste- 
ori tar utgangspunkt i at alle målinger, eller observert score, består av en 
sann score og en feilkomponent (error), der den sanne scorens verdi er uav- 
hengig av målemetoden (Thomas, Nelson, & Silverman, 2005). Differansen 
mellom den sanne og den observerte scoren blir ofte betraktet som sum- 
men av tilfeldige og systematiske feilmålinger. Ved å identifisere graden av 
målefeil bedres forutsetningen for å forutse variasjon som forekommer ved 
målinger (Portney & Watkins, 2000). Tilfeldige feilmålinger (random error) 
påvirker resultatet av en test på en uforutsigbar måte. Disse målefeilene kan 
føre til tilfeldige resultater, og de kan påvirke ulikt fra måling til måling, og 
fra individ til individ (Weir, 2005). Årsaken til tilfeldige feilmålinger kan 
være biologiske og/eller mekaniske, eller de kan skyldes en ikke-standardi- 
sert testprotokoll. Ofte er komponentene av tilfeldige feil større enn kompo- 
nentene av systematisk målefeil (Atkinson & Nevill, 1998). 

Systematiske feil (bias/systematic error) har på sin side en tendens til å 
påvirke resultatet (kollektivt) i en bestemt retning. Det kan for eksempel 
forekomme ved tillæring av en bestemt oppgave som måles, ved utilstrek- 
kelig restitusjon ved utmattende fysiske tester eller ved feil kalibrering av 
måleinstrument (Portney & Watkins, 2000). For å sikre at målingene ikke 
blir påvirket av tretthet, hukommelses- eller læringseffekt, er det avgjø- 
rende at tidsrommet mellom målingene blir tilpasset studien og metoden 
som benyttes (Robertson, Burnett, & Cochrane, 2014). Dersom interval- 
let mellom målingene blir for langt, kan det skje naturlige endringer i 
den målevariabelen man har til hensikt å påvirke (Hassmén & Hassmén, 
2008; Robertson et al., 2014). 

I denne sammenhengen er test-retest-reliabilitet av spesiell interesse 
(Rousson, Gasser, & Seifert, 2002). Dette kan gi et mål på instrumentets 
tidsmessige stabilitet (Hassmén & Hassmén, 2008). Ved en slik reliabili- 
tetstesting blir ofte en gruppe individer utsatt for samme test/måling ved 
to eller flere anledninger, hvor en så sammenligner resultatene (Portney 
& Watkins, 2000). For å undersøke om det forekommer indikasjoner 
på systematiske feil (f.eks. læringseffekt, tretthet eller motivasjonssvikt) 
i en gruppe som måles ved flere anledninger, brukes gjerne paired sam- 
ple t-test (to tester) eller repeated measures ANOVA (tre eller flere tester; 
Polit & Beck, 2010). Undersøkelse av eventuelle forskjeller mellom gjen- 
nomsnitt fra test til test gir svar på hvorvidt gruppens testresultater som 
helhet reduseres eller økes (Polit & Beck, 2010). En reliabel test uten bety- 
delig systematisk feilmåling vil produsere lik sentraltendens for gruppen 
på tvers av tester. 

Begrepet reliabilitet omfatter gjerne både relativ og absolutt reliabilitet 
(Baumgartner, 2003; Weir, 2005). Relativ reliabilitet er knyttet til graden 
av stabilitet i rank-posisjon i et utvalg, på tvers av gjentatte tester. Abso- 
lutt reliabilitet er på sin side knyttet til graden av individuell variasjon fra 
måling til måling (Domholdt, 2005). 

Relativ reliabilitet kan kvantifiseres ved en korrelasjonskoeffisient 
(Atkinson & Nevill, 1998). Pearsons produkt-moment korrelasjonskoef- 
fisient er en av de mest brukte estimeringene (ved to tester) av reprodu- 
serbarheten av målinger (Polit & Beck, 2010). En høy koeffisient viser at 
to ulike målinger gir relativt like resultater for de fleste individer. Dette 
vil indikere at testen gir stabile målinger over en viss tid (Polit & Beck, 
2010). Ved en ustabil test, der målingene er tatt med kort tidsintervall 
(eller uten at noen forventede forandringer skal ha forekommet), vil kor- 
relasjonskoeffisienten være lav. Korrelasjonskoeffisienten kan anses som 
et uttrykk for presisjonen av målingene, men kan påvirkes av homoge- 
nitet i utvalget (Hopkins, 2000). Ved tre eller flere gjentatte målinger på 
samme variabel benyttes gjerne en multivariat reliabilitetskoeffisient, for 
eksempel Intraclass correlation (ICC). Hva som kan anses som en aksep- 
tabel koeffisient, må vurderes på bakgrunn av hva som måles, måle- 
instrumentets nøyaktighet og hva resultatene skal benyttes til (Hassmén & 
Hassmeén, 2008). Det vil si at hva som kan betraktes som tilfredsstillende 

korrelasjon, vil variere. For tekniske måleinstrumenter forventes høy- 
ere koeffisient enn det som kreves ved måling av fenomener som i min- 
dre grad lar seg påvirke av forsøkspersonene eller testleder (Hassmén & 
Hassmén, 2008). Ved kliniske forsøk er en ICC/r-verdi ~ .90 foreslått som 
en indikasjon på «høy» relativ reliabilitet (Hassmén & Hassmén, 2008). 
Gjennomføring av fysiske prestasjonstester på friske voksne i alderen 18 
til 30 år hvor testen innehar veldefinerte prestasjonsscorer, tenderer til å 
gi reliabilitetsmålinger som ligger rundt øvre del av 70 til nedre del av .90 
(Baumgartner, 2003). 

Korrelasjon mellom to eller flere målinger sier noe om samvariasjonen 
mellom dem: Dersom den relative rangeringen i et utvalg er stabil, vil 
dette gi seg utslag i høy korrelasjon. Men høy korrelasjon kan ikke gi oss 
informasjon om systematiske feil, og det er anbefalt at relativ reliabilitet 
suppleres med mål på absolutt reliabilitet (Chinn, 1990; Domholdt, 2005). 
Lav grad av individuell variasjon vil tilsi høy grad av absolutt reliabilitet. 
For å måle den absolutte reliabiliteten kan eksempelvis Typical Error (TE; 
SD aN Standard Error of Measurement (SEM; SDpooled*V (1-1)), varia- 
sjonskoeffisienten (CV; SD EE A 
of agreement (Bland & Altman, 1986) benyttes. TE og SEM kvantifiserer 
«typisk» målefeil i samme enhet som instrumentets måleenhet (Stratford 


*100) samt Bland-Altmans 95% limits 


& Goldsmith, 1997). Lavere verdier indikerer at målingsmetoden inne- 
har høyere absolutt reliabilitet (Burton, Conway, & Holgate, 2000). Små 
individuelle endringer muliggjør oppdagelsen av små, men avgjørende 
endringer i målingsvariabelen (Batterham & George, 2003). CV oppgis 
i prosent og er en variasjonskoeffisient som er uavhengig av måleenhet 
(dimensjonsløs). Høyere reliabilitet vises ved lavere CV (Hopkins, 2000). 
Heterogenitet i utvalget har mindre påvirkning på TE, SEM og CV enn 
hva tilfellet er ved Pearsons korrelasjonskoeffisient (Burton et al., 2000). 
Bland-Altmans 95% limits of agreement er et annet mål på absolutt reli- 
abilitet, og innebærer som regel presentasjon av et såkalt Bland-Altman- 
plott, som visuelt illustrerer sammenhengen mellom to målinger. 95% 
limits of agreement indikerer et intervall for feilmålinger som lar seg eva- 
luere med bakgrunn i praktisk relevans. Bland-Altman-plottet illustrerer 
gjennomsnittsverdien (x-akse) og differansen mellom to målinger (y-akse). 
Eventuelle uteliggere (outliers) og feil kan derfor observeres visuelt. 

Reliabilitetstest av protokoll for repetert maksimal 
innsats pa sykkelrulle med ett minutts varighet 
Tidligere studier (Haugen et al., 2016; Nilsen et al., 2014) har i idrettspsy- 
kologiske eksperimenter som nevnt benyttet en protokoll for (repete- 
rende) innsats/prestasjon pa sykkelrulle under ulike sosiale/psykologiske 
betingelser, men protokollen er - så langt vi kjenner til - ikke tidligere 
reliabilitetstestet. Videre i denne studien ønsker vi av den grunn å reliabi- 
litetsteste en protokoll for repetert maksimal innsats på sykkelrulle med 
ett minutts varighet. 


Metode 


Utvalg. Deltakerne i studien er et bekvemmelighetsutvalg bestående av 
bachelorstudenter i idrettsvitenskap ved Universitetet i Agder. Inklusjons- 
kriteriene var 1) (selvvurdert) god fysisk form og 2) skade- og sykdomsfri- 
het. Åtte menn og fire kvinner med gjennomsnittlig alder 23.3 (sd = 1.4) år 
samtykket til deltakelse. Seks av deltakerne var aktive konkurranseidretts- 
utøvere (fotball eller håndball), de resterende var tidligere aktive idretts- 
utøvere. Gjennomsnittlig trente de 4.9 (sd = 0.40) økter per uke med en 
gjennomsnittlig varighet på 1.4 (sd = 05) timer per økt. Deltakerne ble i 
forkant av studien informert om studiens hensikt, risiko og dens frivillige 
karakter. Studien ble godkjent av Etisk komité ved Universitetet i Agder. 


Prosedyrer 

Forsøkspersonene gjennomgikk tre tester på sykkelrulle (ett minutt med 
maksimal innsats) under identiske betingelser: familiseringstest (Fam), test 
1 (T1) og test 2 (T2). Testene ble gjennomført på samme dag med en total 
gjennomføringstid på omtrent fire timer. Deltakerne ble i forkant av syk- 
keltestene bedt om å fylle ut et spørreskjema slik at vi kunne innhente bak- 
grunnsinformasjon. De fikk en innføring i bruk av sykkelen og prosedyren 
som skulle gjennomføres. Syklene ble innstilt etter deltakernes kroppsbyg- 
ning og preferanser, og de fikk ca. ti minutter til å bli fortrolige med syklene 
samt utføre finjustering av sete og gir. Forsøkspersonene måtte også angi 
det giret (utvekslingen) de ville benytte gjennom alle testene. 

I forkant av testene gjennomgikk forsøkspersonene en selvstyrt opp- 
varming på ti minutter. Hver test hadde en varighet på ett (1) minutt. 
Forsøkspersonene ble informert om å holde en selvregulert maksi- 
mal innsats i hver test, og at gjennomsnittlig wattproduksjon i hver 
test ville bli registrert. Ved oppstart var pedalene i horisontal posi- 
sjon. Testleder startet testene med en nedtelling fra tre før startsignal 
ble gitt. Verbal tilbakemelding om gjenværende tid ble gitt hvert 15. 
sekund. Restitusjonstiden mellom hver test var 45 minutter, inkludert 
ny oppvarming. 

Alle tester ble gjennomført på CompuTrainer Lab-ruller (RacerMate, 
2016) med Nakamura 3.0 sykkelmodeller. Ergometerrullene er datastyrt 
gjennom programvaren RaceMate One, som automatisk regulerer mot- 
standen ved hjelp av en elektronisk brems. Det er påvist at CompuTrainer 
Lab-rullene har en konstant belastning over et bredt belastningsspek- 
ter med en nøyaktighet på + 2.5% (Racer Mate, Seattle, WA, USA). Før 
hver test ble det gjennomført en 15 minutters progressiv oppvarming 
(av utstyret; gjennomført av testledere) hvor belastningen gradvis ble 
økt fra 50 til 150 watt. Den progressive oppvarmingen klargjorde syk- 
kelrullene gjennom å varme opp sykkeldekkene og ergometerrullen slik 
at en oppnådde den påkrevde driftstemperaturen for korrekte målin- 
ger. Deretter ble rullemotstanden kalibrert ved en roll-down resistance- 
prosedyre, hvor hjulmotstanden ble kalibrert til mellom 3.50 og 4.00 
pund. Kalibreringsverdien ble lagret for den enkelte sykkel og benyt- 
tet av programvaren til RaceMate One for å beregne gjennomsnittswatt 
gjennom hver test. 


Statistiske analyser 

Statistiske analyser er gjennomført i SPSS, versjon 24.0, og GraphPad 
Prism, versjon 6.07. Preliminære analyser av normalfordeling ble gjen- 
nomført på alle testtidspunkter. D'Agostino & Pearsons omnibus nor- 
mality test og visuell vurdering av Q-Q-plott, histogram og boxplott ble 
benyttet. For å undersøke systematiske målefeil mellom familiseringstest, 
test 1 og test 2 ble det gjennomført repeated measures ANOVA. Parvise 
test-retest-korrelasjoner av målingene ble undersøkt og vurdert ved bruk 
av Pearson produkt-moment korrelasjonskoeffisent (r), samt Intraclass 

correlation (ICC) koeffisient (two-way mixed) for alle tre gjennomfø- 
ringene. En p-verdi < .05 ble ansett som statistisk signifikant. Absolute 
agreement for målingene ble undersøkt ved bruk av variasjonskoeffisent 
(CV%), Standard Error of Measurement (SEM) og Typical Error (TE). 
Bland-Altman 95% limits of agreement og tilhørende plott ble gjennom- 
ført for å illustrere test-retest-stabilitet. 


Resultater 


D’Agostino & Pearsons omnibus normality test viste tilfredsstillende 
normalfordeling på alle tre målepunkter (K2(p): Fam = 0.74(0.69); 
Tı = 1.74(0.42); T2 = 1.88(0.39)). Tabell 1 viser rådata for de tolv test- 
personene for alle tre tester. Figur 1 presenter gjennomsnittwatt og 
standardavvik (sd) for de tre testene, samt individuelle mål som illus- 
trasjon på spredning. 


Tabell 1. Prestasjon (watt) på ett minutts maksimal innsats på sykkelrulle for hver testperson i 
alle testforsøk. 


Person Fam Fam vs. T1 T1 T1vs T2 T2 Fam vs. T2 
Ja 538 536 533 

288 524 527 524 

Bbc 329 315 324 

Aba 380 368 384 

5pd 416 392 398 

6° 353 350 334 

pee 501 492 517 

84 590 570 570 

gae 531 553 556 

104 435 432 442 

1129 433 425 423 

122 475 465 471 

Pearson'sr 0.991** 0.992** 0.987** 
TE (watt) 8.37 7.40 9.83 

CV (%) 2.60 2.30 3.04 

SEM (watt) 7.73 7.24 9.21 
Note. Verdiene oppgitt som gjennomsnittswatt produsert. N = 12. mann, "kvinne, aktiv 
idrettsutøver, ‘ikke aktiv idrettsutøver. TE = Typical Error; CV = Coefficient of Variation; 
SEM = Standard Error of Measurement; ** = statistisk signifikant (p < .01). 

Som vist i figur 1 var det ingen signifikant forskjell i wattproduksjon 
mellom de ulike testforsokene (F(df) = 2.172), p = .16). Konsistensen på 
målingene over tid var høy: Gjennomsnittlig ICC var .996 for de tre tes- 
tene (Fam, Ti og T2), og Pearson-korrelasjon mellom testene var for alle 
parvise sammenhenger .99 (p < .01). I tillegg viste SEM, TE og CV til 
relativt lav grad av variasjon (se tabell 1). 

Figur 1. Gjennomsnittswatt og standardavvik for familisering, test 1 og test 2. 


Note. Fam = familiseringstest; T1 = test 1; T2 = test 2. Ingen statistisk signifikant forskjell mellom 
noen av testene (repeated measures ANOVA: (F (df) = 2.17 (2), p = 16). 


Figur 2-4 viser Bland-Altman-plott for malingene. Gjennomsnittlig 
bias for de tre parvise sammenhengene var -3.3. 


Diff 


Gjennomsnitt 


Figur 2. Bland-Altman-plott for familisering vs. Tl test. 


Note. Øvre = Upper 95% limit of agreement; Nedre = Lower 95% limit of agreement; Bias = 
Mean difference (6.67). Diff = differanse (T1-Fam). 

Gjennomsnitt 


Figur 3. Bland-Altman-plott for T1 vs. T2. 


Note. Øvre = Upper 95% limit of agreement; Nedre = Lower 95% limit of agreement; 
Bias = Mean difference (-4.25). Diff = differanse (T2-T1). 


D iff 


Gjennomsnitt 


Figur 4. Bland-Altman-plott for familisering vs. T2. 


Note. @vre = Upper 95% limit of agreement; Nedre = Lower 95% limit of agreement; 
Bias = Mean difference (-2.42). Diff = differanse (T2-Fam). 


Diskusjon 


Formålet med studien var å gjennomgå prinsipper for test-retest-re- 
liabilitet, samt å reliabilitetsteste en protokoll for maksimal innsats på 
sykkelrulle med ett minutts varighet. Testprotokollen har blitt benyt- 
tet for å registrere (repeterende) innsats/prestasjon under ulike sosiale/ 


234 


PRINSIPPER VED TEST-RETEST-RELIABILITET 


psykologiske betingelser (Haugen et al., 2016; Nilsen et al., 2014). Labo- 
ratorietester på innsats/prestasjon blir ofte brukt i idrettspsykologiske 
eksperimenter, hvor en empirisk forsøker å etterprøve kausale teoretiske 
mekanismer (se for eksempel Haugen et al., 2016; Høigaard, et al., 2006; 
Williams, et al., 1989). Det vil da være avgjørende at eventuell variasjon 
fra én test til en annen kan relateres til de manipulerte betingelsene, og 
ikke læringseffekt, tretthet eller tilfeldig målingsstøy. Reliabilitet er et 
komplekst begrep, og hvorvidt et måleinstrument er reliabelt eller ikke, 
er i stor grad åpent for fortolking. 

Resultatene fra denne studien viser at den testede protokollen ser ut til 
å ha en tilfredsstillende evne til å produsere nøyaktige og stabile målin- 
ger. Det ser ikke ut til å forkomme systematiske feilmålinger som påvir- 
ker resultatene i betydelig grad. Funn viser med andre ord ingen tegn til 
markert læringseffekt (systematisk forbedret prestasjon fra én test til en 
annen) eller markert tretthet (systematisk reduksjon i prestasjon fra én 
test til en annen). Resultatene fra denne studien er i samsvar med lig- 
nende forsøk (for metastudie, se Hopkins, Schabert, & Hawley, 2001). 

Imidlertid er det noen forhold rundt den aktuelle reliabilitetstestingen 
som kan være relevant å belyse. For det første var alle forsøkspersonene 
aktive utøvere eller tidligere aktive personer som anså seg selv å være i 
relativt god fysisk form. Hopkins et al. (2001) hevder at når en benytter 
godt trente deltakere, blir det gjerne høyere reliabilitet på powerbaserte 
tester enn når en benytter ikke-aktive personer. Trente individer har 
gjerne mer erfaring med høyintensivt arbeid gjennom trening og/eller 
konkurranse, og har dermed større evne til å opprettholde maksimal 
innsats. Innsatsperiodens lengde kan også påvirke individuell variasjon. 
Tester med en varighet på mindre enn 30 sekunder og på over 60 minut- 
ter er mindre stabile enn tester innenfor dette tidsspennet (Hopkins et 
al., 2001). Det forklares med at enkelte bevegelser blir mindre avgjørende 
for den totale prestasjonen dersom det er et høyt antall gjentakende beve- 
gelser. Samtidig, med økende innsatsperiode vil intensitetsreguleringen 
og motivasjonen til å presse seg maksimalt kunne påvirkes og negativt 
påvirke reliabiliteten (Hopkins et al., 2001). 

Restitusjonstiden mellom tester kan være avgjørende for resultatene. 
Ved et kort tidsrom mellom test og retest vil resultatene kunne variere på 

grunn av tretthet, utmattelse eller utilstrekkelig næringsinntak (Hopkins 
et al., 2001). Derfor er det viktig å tilpasse restitusjonstiden mellom tester 
slik at forsøkspersonene er restituert og har mulighet til å prestere mak- 
simalt ved repeterende forsøk. Rent fysiologisk kan en anta at 30 minut- 
ter eller mer er tilstrekkelig for fullstendig restitusjon etter 60 sekunders 
maksimal innsats (McArdle, Katch, & Katch, 2015). Resultatene fra reli- 
abilitetsstudien indikerer relativt små forskjeller mellom testene, og 45 
minutters restitusjon/pause mellom testene ser ut til å være tilfredsstil- 
lende for gjeldende prosedyre. En såpass lang restitusjonstid vil samtidig 
muliggjøre eksperimentell manipulasjon (i intervensjonsgruppe) i frem- 
tidige studier, noe som kan være avgjørende for psykologiske eksperi- 
menter (se for eksempel Nilsen et al., 2014). 

Denne studien hadde som mål å undersøke relativ og absolutt reliabilitet 
i en protokoll med gjentatte prestasjonsmål i en kontrollert laboratoriekon- 
tekst. Hensikten var å etablere en trygghet om at fremtidige psykologiske 
eksperimenter kan gjennomføres, hvorpå eventuelle endringer kan tilskri- 
ves den aktuelle manipulasjonen. Imidlertid bør det legges til at studien 
ikke forholder seg til protokollens validitet. Validitet kan beskrives som en 
metodes evne til å måle det som det er til hensikt å måle (Polit & Beck, 2010; 
Portney & Watkins, 2000). Validiteten i en studie er blant annet avhengig 
av hvor relevante de empiriske dataene er for problemstillingen. På samme 
måte som reliabilitet er validitet avhengig av en kritisk evaluering av det 
metodiske grunnarbeidet (Polit & Beck, 2010). Høy grad av reliabilitet er 
en forutsetning for å oppnå høy validitet, men det er ikke en garanti for 
validiteten (Portney & Watkins, 2000). 


Konklusjon 


Resultatene i denne studien viser at en testprotokoll med selvstyrt maksi- 
mal innsats i ett minutt (på CompuTrainer Lab-ruller) produserer målin- 
ger med akseptabel nøyaktighet og stabilitet blant individer i relativt god 
fysisk form. Det kan derfor anses som en tilfredsstillende protokoll for 
bruk i eksperimentelle idrettspsykologiske studier som har til hensikt å 
manipulere på betingelser som kan påvirke individuell innsats. Imidlertid 
bør det presiseres at størrelsen på og homogeniteten (bachelorstudenter 

i idrettsvitenskap) i utvalget medfører at resultatene ikke nødvendigvis 
kan generaliseres til en mer heterogen populasjon (utrente, eldre, barn), 
men først og fremst generaliseres til et lignende utvalg. 

